stanford-oval/wikipedia huggingface dataset:
מגדל סטיינווי

| --- | --- |

 מידע כללי
 סוג:  גורד שחקים 
 מיקום:  מנהטן 
 מדינה:  ארצות הברית 
 הקמה ובנייה
 תקופת הבנייה:  ?–2022
 חומרי בנייה:  פלדה, בטון, זכוכית 
 עלות:  2 מיליארד דולר
 אדריכל:  SHoP Architects 
 סגנון אדריכלי:  אר דקו 
 מידות
 גובה:  435.3 מ' 
 קומות:  82 
 
 קואורדינטות:  40°45′59″N 73°58′52″W﻿ / ﻿40.7663°N 73.9810°W﻿ / 40.7663; -73.9810
 111w57.com
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזימגדל סטיינווי(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזימגדל סטיינווי(למפת מנהטן רגילה) מגדל סטיינווי(למפת מנהטן מוגדלת) מגדל סטיינווי he
 
מגדל סטיינוויי (באנגלית: Steinway Tower, נקרא גם 111 West 57th Street) הוא גורד שחקים במנהטן בעיר ניו יורק שבארצות הברית. הבניין משמש כבניין מגורים, כולל 84 קומות, ומתנשא לגובה של 435 מטר. זהו הבניין השלישי בגובהו בניו יורק, לאחר מגדל החירות ומגדל סנטרל פארק.
המגדל נבנה על ידי JDS Development Group ו-Property Markets group וממוקם ב"שורת המיליארדים" בחלק הצפוני של רחוב 57, בקרבת השדרה השישית.
ראו גם

רשימת הבניינים הגבוהים בניו יורק
1948 בספורט

| 0 | 1 | 2 | 3 |
| --- | --- | --- | --- |
|  |  | 1948  בספורט |  |
< · 1946 · 1947 — 1948 — 1949 · 1950 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
אולימפיאדה > אולימפיאדת לונדון (1948) היא האולימפיאדה ה-12 > המדינות שגרפו את מירב המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סה"כ |
| 1 |  ארצות הברית | 38 | 27 | 19 | 84 |
| 2 |  שוודיה | 16 | 11 | 17 | 44 |
| 3 |  צרפת | 10 | 6 | 13 | 29 |
| 4 |  הונגריה | 10 | 5 | 12 | 27 |
| 5 |  איטליה | 8 | 11 | 8 | 27 |
אולימפיאדה > אולימפיאדת סנט מוריץ (1948) היא אולימפיאדת החורף ה-5 > המדינות שגרפו את מירב המדליות

| מקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 | נורווגיה נורווגיה | 4 | 3 | 3 | 10 |
| 1 | שוודיה שוודיה | 4 | 3 | 3 | 10 |
| 3 | שווייץ שווייץ (מארחת) | 3 | 4 | 3 | 10 |
| 4 | ארצות הברית ארצות הברית | 3 | 4 | 2 | 9 |
| 5 | צרפת צרפת | 2 | 1 | 2 | 5 |
אופניים

טור דה פראנס - ג'ינו ברטלי (איטליה איטליה)
ג'ירו ד'איטליה -פיורנצו מאני (איטליה איטליה)
וואלטה אספניה - ברנרדו רוי (ספרד ספרד)
אתלטיקה > אתלטיות

פאני בלנקרס-קואן (הולנד הולנד), זכתה ב-4 מדליות זהב, בריצת 100 מטר, בריצת 200 מטר, בריצת 80 מטר משוכות ובריצת שליחות 4X100 מטר.
מישלין אוסטרמייה (צרפת צרפת), זכתה ב-3 מדליות מהן 2 זהב, בהדיפת כדור ברזל ובזריקת דיסקוס.
אתלטיקה > אתלטים

הריסון דילארד (ארצות הברית ארצות הברית), זכה בשתי מדליות זהב, בריצת 100 מטר ובריצת שליחים 4X100 מטר
מל פטון (ארצות הברית ארצות הברית), זכה בשתי מדליות זהב, בריצת 200 מטר ובריצת שליחים 4X100 מטר
רוי קוקרן (ארצות הברית ארצות הברית), זכה בשתי מדליות זהב, בריצת 400 מטר משוכות ובריצת שליחים 4X400 מטר
מל ויטפילד (ארצות הברית ארצות הברית), זכה ב-3 מדליות, מהן 2 מדליות זהב בריצת 800 מטר ובריצת שליחים 4x400 מטר.
טניס > הטניסאיות שזכו בטורנירי הגראנד סלאם

אליפות אוסטרליה הפתוחה - ננסי בולטון (אוסטרליה אוסטרליה)
אליפות צרפת הפתוחה -נלי לנדרי (צרפת צרפת)
ווימבלדון - לואיז ברוף (ארצות הברית ארצות הברית)
אליפות ארצות הברית הפתוחה - מרגרט אוסבורן דופונט (ארצות הברית ארצות הברית)
טניס > הטניסאים שזכו בטורנירי הגראנד סלאם

אליפות אוסטרליה הפתוחה - אדריאן קוויסט (אוסטרליה אוסטרליה)
אליפות צרפת הפתוחה -פרנק פרקר (ארצות הברית ארצות הברית)
ווימבלדון - בוב פלקנבורג (ארצות הברית ארצות הברית)
אליפות ארצות הברית הפתוחה - פנצ'ו גונזאלס (ארצות הברית ארצות הברית)
טניס > גביע דייוויס

נבחרת ארצות הברית (ארצות הברית) זכתה בגביע דייוויס לאחר ניצחון 0–5 על נבחרת אוסטרליה (אוסטרליה).
כדורגל > כדורגל לפי מדינות > איטליה

טורינו זוכה בסקודטו.
גביע האיטלקי -תחרות לא נערכה.
כדורגל > כדורגל לפי מדינות > אנגליה

אליפות אנגליה - ארסנל זוכה באליפות.
גביע ה-FA - מנצ'סטר יונייטד זוכה בגביע.
כדורגל > כדורגל לפי מדינות > ארגנטינה

אינדפנדיינטה זוכה באליפות.
כדורגל > כדורגל לפי מדינות > ברזיל

בשל גודלה של ברזיל, אליפויות נערכו על בסיס אזורי.
אליפות סאו פאולו בכדורגל - סאו פאולו זוכה בתחרות
אליפות ריו דה ז'ניירו בכדורגל -בוטפוגו זוכה באליפות
כדורגל > כדורגל לפי מדינות > גרמניה

נירנברג זוכה באליפות גרמניה.
כדורגל > כדורגל לפי מדינות > ספרד

ברצלונה זוכה באליפות ספרד
סביליה זוכה בקופה דל גנרליסימו
כדורגל > כדורגל לפי מדינות > פלשתינה (א"י)

התחרויות לא הסתיימו בשל מלחמת העצמאות
כדורסל > תחרויות בינלאומיות > אולימפיאדה

נבחרת ארצות הברית (ארצות הברית) זכתה במדליית זהב בפעם השנייה ברציפות, לאחר שהביסה במשחק הגמר את נבחרת צרפת (צרפת) 21-65.
כדורסל > כדורסל לפי מדינות > איטליה

ליגת העל האיטלקית בכדורסל - וירטוס בולוניה זוכה באליפות.
כדורסל > כדורסל לפי מדינות > ארצות הברית

בלטימור בולטס זכתה באליפות ליגת ה-BAA (ראה עונת 1947/1948 ב-BAA).
מינאפוליס לייקרס זכתה באליפות ליגת ה-NBL.
כדורסל > כדורסל לפי מדינות > ברית המועצות

אליפות ברית המועצות בכדורסל גברים - דינמו מקובנה זוכה באליפות.
כדורסל > כדורסל לפי מדינות > יוגוסלביה

הליגה היוגוסלבית בכדורסל - הכוכב האדום בלגרד זוכה באליפות.
מרוץ מכוניות

מרוצי הגרנד פרי למכוניות - לואידג'י וילורזה (איטליה איטליה) עם מכוניות מתוצרת מזראטי. זכה ב-6 מרוצים.
פוטבול > NFL

פילדלפיה איגלס מנצחת את שיקגו קרדינלס 0-7 באליפות ה-NFL במשחק שנערך בפילדלפיה.
שחייה > שחייניות

אן קרטיס (ארצות הברית ארצות הברית), זכתה ב-3 מדליות מהן 2 זהב.
קארן הארופ (דנמרק דנמרק), זכתה ב-3 מדליות, מהן אחת זהב
גרטה אנדרסן (דנמרק דנמרק), זכתה בשתי מדליות, בהן מדליית זהב במשחה ל-100 מטר חופשי.
שחייה > שחיינים

נבחרת ארצות הברית (ארצות הברית) קבעה במשחה שליחים 4x200 מטר את שיא עולם חדש 8:46.0 דקות.
ג'יימס מקליין (ארצות הברית ארצות הברית), זכה ב-3 מדליות מהן 2 זהב
וולטר ריס (ארצות הברית ארצות הברית), זכה בשתי מדליות זהב
ביל סמית' (ארצות הברית ארצות הברית), זכה בשתי מדליות זהב.
שחייה > שיאי עולם > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 14 בפברואר | 200 מטר חזה | ג'ו ורדור | ארצות הברית ארצות הברית | ניו הייבן, ארצות הברית | 2:32.0 דקות |
| 2 באפריל | 200 מטר חזה | ג'ו ורדור | ארצות הברית ארצות הברית | ניו הייבן, ארצות הברית | 2:30.5 דקות |
| 28 ביוני | 200 מטר חזה | ג'ו ורדור | ארצות הברית ארצות הברית | ניו הייבן, ארצות הברית | 2:30.0 דקות |
| 29 ביוני | 100 מטר חופשי | אלן פורד | ארצות הברית ארצות הברית | ניו הייבן, ארצות הברית | 55.4 שניות |
| 29 ביוני | 4x100 מטר חופשי שליחים | נבחרת | ארצות הברית ארצות הברית | ניו הייבן, ארצות הברית | 3:48.6 דקות |
| 3 באוגוסט | 4x200 מטר חופשי שליחים | נבחרת | ארצות הברית ארצות הברית | לונדון, בריטניה | 8:46.0 דקות |
רץ המרתון הארגנטינאי דלפו קבררה חוצה את קו הסיום
השחיין האמריקאי וולטר ריס
יחסי הונגריה–פולין

| יחסי הונגריה–פולין |
| --- | --- |
הונגריה: פולין


הונגריה: פולין
שטח (בקילומטר רבוע)
93,028: 312,685
אוכלוסייה
9,654,005: 38,337,901
תמ"ג (במיליוני דולרים)
212,389: 811,229
תמ"ג לנפש (בדולרים)
22,000: 21,160
משטר
רפובליקה

יחסי הונגריה–פולין הם היחסים הדיפלומטיים שבין הונגריה לבין רפובליקת פולין. היחסים בין שתי המדינות החלו בימי הביניים. שתי המדינות חולקות היסטוריה משותפת כשתי מדינות מרכז אירופה, וכאיחוד אחד גדול. שתי המדינות חולקות דת משותפת ותרבות ואף חלקו בעבר שליטים. בשתי המדינות מקובל השיר "Pole and Hungarian Brothers to be" (או לפי הגרסה ההונגרית - Pole and Hungarian, two good friends). שתי המדינות חוגגות את קשרן ב-23 במרץ מדי שנה.
שתי המדינות הן חברות מלאות בארגון נאט"ו, אליו הצטרפו באותו היום (12 במרץ 1999). שתי המדינות הן חברות באיחוד האירופי ולוקחות חלק פעיל בקבוצת וישגראד (יחד עם סלובקיה וצ'כיה).
היסטוריה > היסטוריה מוקדמת

היחסים הטובים בין פולין להונגריה החלו בימי הביניים. בתי האצולה הפולניים וההונגרים (למשל שושלת פיאסט, או בית ארפאד) התרועעו זה עם זה לעיתים קרובות; המלך ההונגרי הנודע לאסלו הראשון, מלך הונגריה היה פולני למחצה. לאיוש הראשון, מלך הונגריה היה מלך הונגריה וקרואטיה מ-1342 ומלך גם על פולין מ-1370 עד מותו ב-1382.
הוא היה יורשו של אביו, קארוי הראשון, מלך הונגריה מבית אנג'ו (מלך הונגריה וקרואטיה) ויורשו של דודו, קז'ימייז' השלישי, מלך פולין "הגדול" (האחרון משושלת פיאסט). למלך קז'מייז' לא היו יורשים לגיטימיים. ככל הנראה, כדי לספק המשכיות נאמנה לשושלתו, הוא מינה את אחיינו המלך לאיוש הראשון מהונגריה, להיות יורשו בפולין. בתו הצעירה של לאיוש, ידוויגה ירשה את כס המלוכה הפולני והייתה למלכה על פולין למשך 15 שנה. ידוויגה הייתה פטרונית והיא הייתה מלכה פופולרית מאוד בפולין של המאה ה-14.
במאה ה-15 שתי המדינות חלקו לתקופת זמן קצרה את אותו המלך ולדיסלב השלישי, מלך פולין והונגריה שמלך למשך 4 שנים על שתי המדינות ולמשך 10 שנים על פולין לבד. ולדיסלב נפטר בגיל 20 בלבד כאשר נפל בקרב נגד הטורקים שהיו באזור העיר וארנה שבבולגריה. במאה ה-16 בחרה פולין את המלך סטפאן באטורי ההונגרי למלוך עליה.
היסטוריה > מהפכת 1848

במהלך המהפכה ההונגרית של 1848, הגנרל הפולני, יוזף בם הפך לגיבור לאומי של הונגריה ופולין כאחד. הוא הופקד על הגנת טרנסילבניה בסוף 1848, ובשנת 1849, הפך לגנרל הראשי של כוחות הסקלרים הלוחמים. ב-8 באוגוסט 1849 הוא נפטר תוך הגנה על הלאום ההונגרי. הוא היה אחד מהמקימים של הלגיון הפולני שהשתתף בכל הקרבות החשובים במלחמה.
בסוף המלחמה נמלטו שרידי הלגיון לטורקיה, הם היו 800 במספר ונמלטו יחד עם ההונגרים האנטי-הבסבורגים.
היסטוריה > המלחמה הסובייטית-פולנית

המלחמה הפולנית-סובייטית התרחשה בין פברואר 1919 למרץ 1921. מלחמה זו קבעה את גבולותיה המזרחיים של פולין בתקופה שבין שתי מלחמות העולם.
היה זה מאבק מזוין בין ברית המועצות אשר עדיין הייתה מצויה בחבלי הקמתה, ובין הרפובליקה הפולנית השנייה אשר זה עתה קמה. ברקע הדברים היה רצונה של פולין להשיג את חבלי הארץ שאיבדה בחלוקתה בסוף המאה ה-18, וניסיון הבולשביקים להחזיר לידיהם חבלי ארץ שאבדו לאימפריה הרוסית במהלך מלחמת העולם הראשונה. עמוק יותר היה השסע האידאולוגי, כאשר בעלות הברית המערביות והעולם כולו ראו בפולין של פילסודסקי משום מחסום בפני ההשפעה הבולשביקית, ופילסודסקי ראה עצמו בחזונו בראש קונפדרציה סלאבית הכוללת את פולין, ליטא, אוקראינה ובלארוס, בעוד לנין ראה בפולין ראש גשר להתפשטות המהפכה הקומוניסטית לתוככי אירופה, ובמיוחד להתחברות אל הפרולטריון הגרמני התוסס והמרדני.
הגבולות בין פולין ורוסיה הסובייטית לא הוגדרו במדויק בהסכם ורסאי והמצב הכאוטי שהביאה עמה המהפכה הרוסית ומלחמת האזרחים ברוסיה שבעקבותיה, כמו גם הנסיגה הגרמנית מחבלי הארץ שהחזיקה גרמניה במזרח, גרמו לבלבול נוסף.
בשנת 1919 החזיקו הפולנים ברוב שטחי המחלוקת. תקריות גבול זעירות החריפו לכלל לוחמה גלויה בעקבות ניסיונו של פילסודסקי לנצל את חולשת הרוסים, ולפלוש לאוקראינה בתחילת שנת 1920. באזור קייב נתקל פילסודסקי בהתנגדותו של הצבא האדום, ונהדף עד לבירתו, ורשה. בינתיים הגיעו חיילים מערביים מגבולות גרמניה על מנת לסייע לפולנים ולהדוף את האיום הבולשביקי. כוחות צרפתים (ובהם שירת אף קצין צעיר בשם שארל דה גול) בראשות הגנרל מקסים וייגאן (שלימים יעמוד בראש הצבא הצרפתי המובס במלחמת העולם השנייה) סייעו לארגן את הצבא הפולני על פי קווים מערביים, לשפר את חימושו, אימונו, והלוגיסטיקה שלו. על אף שבמהלך חודשי הקיץ נראתה נפילת ורשה כוודאית, השיגו כוחות פולין באוגוסט ניצחון מפתיע ומכריע, והחלו בהתקדמות מזרחה, עד להשגת הפסקת אש באוקטובר 1920. הסכם ריגה, שנחתם בריגה במרץ 1921, סיים את המלחמה, קבע את גבולה המזרחי של פולין, וחילק את שטחי המריבה בין פולין ובין ברית המועצות.
שני הצדדים טענו לניצחון: פולין טענה כי הגנה על קיומה בפני התקפה שמטרתה להשמידה ולהפוך אותה לחלק מברית המועצות, כאשר ברית המועצות התגאתה בהדיפת הפולנים מקייב, אשר נחשבה על ידם כחלק מן ההתערבות הזרה במלחמת האזרחים ברוסיה.
במלחמה עזרה הונגריה לפולין רבות. הממשלה לשלוח 30,000 פרשים לעזרתה של פולין, אך ממשלת צ'כוסלובקיה סירבה לאפשר להם לעבור דרך האזור המפורז שהיה קיים בין צ'כוסלובקיה והונגריה מאז סוף מלחמת העולם הראשונה. עם זאת, כמה רכבות תחמושת הונגריות הגיעו לפולין.
היסטוריה > מהפכת 1956

במועצת הסטודנטים במכון הטכני בבודפשט שהתקיימה ב-22 באוקטובר 1956, העלו הסטודנטים דרישות, והפגינו סולידריות עם האירועים בפולין. בלילה שבין 22 ו-23 באוקטובר שוכפלו דרישות הסטודנטים לכרוז שהופץ ידנית, נתלה על קירות ועל עמודי חשמל, ונשלח על ידי נציגי הסטודנטים לפועלים במפעלים.
ב-23 באוקטובר 1956 צעדו הסטודנטים ברחובות בודפשט. אל הסטודנטים הצטרפו מספר פועלים, ואזרחים מן השורה. מספר הצועדים הגיע לכ-100,000. החיילים ההונגרים המוצבים ברחובות העיר לא גילו התנגדות, אלא הצטרפו לצועדים, תוך שהם קורעים מעל מדיהם את סמל השלטון הקומוניסטי, הכוכב האדום, ומשליכים אותם אל ההמון.
דרישותיהם של המפגינים היו בתחילה מתונות, אך נקודת המפנה אירעה כאשר אנשי המשטרה החשאית ההונגרית (AVO) פתחו באש על המפגינים והרגו רבים מהם. כל העמדת הפנים של מתינות משני הצדדים פסקה. מכוניות משטרה נהפכו והועלו באש, ורובים חולקו להמונים על ידי פועלי המפעלים.
הנחת העבודה של אנשי המפלגה הקומוניסטית הייתה כי המרד ידוכא בתוך מספר שעות ללא התנגדות של ממש על ידי הכוחות הרוסיים אשר יגיעו לבודפשט. הממשלה הורתה על עוצר ועל איסור על התקהלות, וחיכתה להגעת הכוחות הרוסיים. המזכיר הראשון של המפלגה ארנו גרו קרא להתערבותם של הסובייטים (פעולה שיוחסה בטעות על ידי ההמונים לנאג') והיה ברור כי במהלך הלילה יגיעו הכוחות הרוסיים לבודפשט. על מנת לפייס את הציבור ערכה ההנהגה שינויים פרסונליים. הרפורמיסט הפופולרי אימרה נאג' מונה לראש הממשלה, ועל אף שאנשי הממשל הישן שמרו על כוחם, הצליח נאג' לקבל מינויים של אנשיו למספר משרות מפתח.
במהלך הלילה הוקמו מתרסים, מפעלי תחמושת הותקפו, והעיר נערכה להגעתם של הטנקים. למורדים לא היה אמון בממשלתו של נאג', שהיה אמנם רפורמיסט, אך זוהה עם המשטר הקומוניסטי, אשר מטעמו היה ראש ממשלה כשנתיים בין 1953 ל-1955.
בין ה-23 באוקטובר ל־3 בנובמבר 1956 לחמו מורדים בכל רחבי הארץ נגד הכוחות הרוסיים המתערבים. כאשר ממשלתו של נאג' נמצאת בין הפטיש והסדן. הרוסים התעמתו תחילה עם ההמון, אך עד ל-31 באוקטובר הוציאו את כוחותיהם מן העיר בודפשט, ויצרו טבעת כיתור מסביב לה, כשהם מזרימים כוחות נוספים.
הפולנים הביעו הזדהות עם האירועים שקרו בהונגריה, דרכם להביע אותה הייתה תרומת דם. עד סוף המלחמה תרמו 11,196 פולנים דם. הצלב האדום סניף פולין שלח להונגריה 44 טון ציוד רפואי דרך האוויר. דרך היבשה נשלחו כמויות גדולות אף יותר.
היסטוריה > היחסים כיום

לאחר התפרקות המשטר הקומוניסטי, היחסים שבין שתי המדינות חזרו להיות טובים כשהיו. שתי המדינות הצטרפו אל האיחוד האירופי ואל ברית נאט"ו באותו היום ויצרו את קבוצת וישגראד יחד עם סלובקיה וצ'כיה. בשנת 2007 החלו לציין בשתי המדינות את "יום הידידות ההונגרי-פולני" ב-23 במרץ מדי שנה. וכל שנת 2016 הוקדשה בפולין ובהונגריה לסולידריות והזדהות עם העם השני.
במהלך העשור השני של המאה ה-21, התקיים שיתוף פעולה אסטרטגי הדוק בין ממשלת פידס בהונגריה וממשלת חוק וצדק בפולין. שתי המדינות החברות באיחוד האירופי תמכו זו בזו בסכסוכי הנפרדים שלהן עם בריסל אשר עסקו בשלטון החוק.
בשנת 2022, המדינות היו במתיחות בשל הפלישה הרוסית לאוקראינה ויחסן השונה של הממשלות לרוסיה. סגן ראש ממשלת פולין אמר גם כי שיתוף פעולה נוסף עם בודפשט אינו אפשרי אלא אם תשתנה גישת הממשלה לתוקפנות רוסיה נגד אוקראינה.
ב-20 בדצמבר 2024, הונגריה העניקה מקלט מדיני לסגן שר המשפטים הפולני לשעבר, מרסין רומנובסקי, שהואשם בשחיתות בפולין. כתוצאה מכך, משרד החוץ של פולין תיאר את ההחלטה כ"פוגענית לאזרחים ולרשויות הפולניות" והחזיר ללא הגבלת זמן את השגריר הפולני בהונגריה.
ייצוג

פולין מיוצגת בהונגריה בדרג השגרירות באמצעות שגרירות שהיא מחזיקה בבודפשט, בירת המדינה. פולין מיוצגת בהונגריה גם בדרג הקונסולרי באמצעות קונסוליה רשמית שהיא מחזיקה בסגד.
הונגריה מיוצגת בפולין בדרג השגרירות באמצעות שגרירות רשמית שהיא מחזיקה בוורשה, בירת המדינה. הונגריה מיוצגת בפולין גם בדרג הקונסולרי באמצעות 5 קונסוליות שהיא מחזיקה בערים: קרקוב, פוזנן בידגושץ', לודז', ושצ'צ'ין.
שגרירות הונגריה בוורשה
שגרירות פולין בבודפשט
לקריאה נוספת

Józef Kasparek, "Poland's 1938 Covert Operations in Ruthenia", East European Quarterly", vol. XXIII, no. 3 (September 1989), pp. 365–73.
Józef Kasparek, Przepust karpacki: tajna akcja polskiego wywiadu (The Carpathian Bridge: a Covert Polish Intelligence Operation), Warszawa, Wydawnictwo Czasopism i Książek Technicznych SIGMA NOT, 1992, ISBN 83-85001-96-4.
Edmund Charaszkiewicz, "Referat o działaniach dywersyjnych na Rusi Karpackiej" ("Report on Covert Operations in Carpathian Rus"), in Zbiór dokumentów ppłk. Edmunda Charaszkiewicza (Collection of Documents by Lt. Col. Edmund Charaszkiewicz), opracowanie, wstęp i przypisy (edited, with introduction and notes by) Andrzej Grzywacz, Marcin Kwiecień, Grzegorz Mazur, Kraków, Księgarnia Akademicka, 2000, ISBN 83-7188-449-4, pp. 106–30.
מוריס גרין

מוריס גרין (באנגלית: Maurice Greene; נולד ב-23 ביולי 1974 בקנזס) הוא אצן אמריקאי. אלוף אולימפי (סידני 2000) בעל 4 מדליות מהן 2 זהב, אלוף עולם בעל 5 מדליות זהב ושיאן עולם. הוא זכה 3 פעמים ברציפות באליפות העולם (אתונה 1997, סביליה 1999 ואדמונטון 2001), כמו בן ארצו קרל לואיס וקבע שיא עולם בריצת 100 מטר.
גרין החזיק בשיא העולם לשעבר בריצת 60 מטר באולם (6.39 שניות).
ביוגרפיה

בצעירותו היה גרין שחקן פוטבול לא מוצלח. ב-1995, באליפות העולם בגטבורג, השתתף גרין בתחרות האתלטיקה הראשונה שלו. בתחרות זו הגיע לרבע הגמר בריצת ה-100 מטר. שנה לאחר מכן באולימפיאדת אטלנטה היה חלק מהנבחרת האמריקאית.
ביוגרפיה > אלוף עולם

באליפות העולם שנערכה באתונה יוון בשנת 1997 זכה גרין במדליית זהב בריצת 100 מטר בתוצאה של 9.86 שניות, לפני דונובן ביילי מקנדה (9.91 שניות) ובן ארצו טים מונטגומרי (9.94 שניות).
בתחרות שנערכה במדריד, ספרד ב -3 בפברואר 1998 קבע גרין בריצת 60 מטר שיא עולם חדש של 6.39 שניות.
באליפות העולם באתלטיקה באולם שנערכה במאבאשי, יפן במרץ 1999 זכה גרין במדליית זהב בריצת 60 מטר בשיא אליפות חדש של 6.42 שניות.
ביוגרפיה > שיאן עולם

ב-16 ביוני אותה שנה, בתחרות שנערכה באתונה שבר גרין את שיא העולם בריצת 100 מטר והעמיד אותו על 9.79 שניות. שיא זה החזיק מעמד 3 שנים ונשבר על ידי בן ארצו טים מונטגומרי (9.78 שניות), אך שיא זה נפסל לאחר שהתברר שמונטגומרי השתמש בסמים. כעבור 3 שנים נוספות בשנת 2005 נשבר שיאו העולמי על ידי אסאפה פאוול מג'מייקה (9.77 שניות).
באליפות העולם שנערכה בסביליה, ספרד באוגוסט אותה שנה היה גרין לאתלט המצטיין באליפות, לאחר שזכה ב-3 מדליות זהב. בריצת 100 מטר בפעם השנייה ברציפות ובשיא אליפות חדש של 9.80 שניות, לפני ברונו סורין מקנדה (9.84 שניות) ודוויין צ'יימברס מבריטניה (9.97 שניות), בריצת 200 מטר בתוצאה של 19.90 שניות, לפני קלאודיני דה סילבה מברזיל (20.00 שניות) ופרנסיס אוביקוולו מניגריה (20.11 שניות) ובריצת שליחים 4x100 מטר בתוצאה של 37.59 שניות, לפני בריטניה (37.73 שניות) וברזיל (38.05 שניות).
ביוגרפיה > אלוף אולימפי

באולימפיאדת סידני (2000) זכה גרין בשתי מדליית זהב, בריצת 100 מטר בתוצאה של 9.87 שניות, לפני אטו בולדון מטרינידד וטובגו (9.99 שניות) ואובדלה תומפסון מברבדוס (10.04 שניות) ובריצת שליחים 4x100 מטר בתוצאה של 37.61 שניות, לפני ברזיל (37.90 שניות) וקובה (38.04 שניות).
באליפות ארצות הברית באתלטיקה באולם שנערכה באטלנטה ב-3 במרץ 2001 השווה גרין את שיאו העולמי בריצת 60 מטר (6.39 שניות).
באליפות העולם שנערכה באדמונטון, קנדה באוגוסט אותה שנה זכה גרין במדליית זהב בפעם השלישית ברציפות בריצת 100 מטר בתוצאה של 9.82 שניות, לפני בן ארצו ברנרד ויליאמס (9.94 שניות) ואטו בולדון (9.98 שניות). נוסף לכך, הוא זכה במדליית זהב בריצת שליחים 4x100 מטר עם נבחרת ארצות הברית בתוצאה של 37.96 שניות, אך טים מונטגומרי שהורשע בנטילת חומרים אסורים, נטל חלק ברביעייה האמריקנית ולכן המדליה נשללה מארצות הברית.
ב-2002 גרין נפצע.
באולימפיאדת אתונה (2004) זכה גרין בשתי מדליות, כסף וארד. מדליית כסף בריצת שליחים 4x100 מטר בתוצאה של 38.08 שניות, במאית השנייה אחרי בריטניה (38.07 שניות) ולפני ניגריה (38.23 שניות) ומדליית ארד בריצת 100 מטר בתוצאה של 9.87 שניות, אחרי בן ארצו ג'סטין גטלין (9.85 שניות) ופרנסיס אוביקוולו שייצג את פורטוגל (9.86 שניות).
ב-4 בפברואר 2008 הודיע גרין על פרישה כתוצאה מפציעות חוזרות.
בשנת 2008 התמודד בעונה השביעית של תוכנית המציאות האמריקאית, רוקדים עם כוכבים, והיה למודח השמיני.
הערות שוליים

↑  מערכת ONE, ‏מוריס גרין: החלטתי לפרוש מהספורט שאני אוהב, באתר ONE‏, 5 בפברואר 2008
| --- | --- |
בקרת זהויות :  World Athletics: 14239307  LNB: 000351077
טריטי אוק רבייבל

| --- | --- |
 מקום הקמה:  אודסה, טקסס, ארצות הברית
 תקופת הפעילות:  מ-2018
 סוגה:  קאנטרי רוק ‏•‏‏ פאנק רוק ‏•‏‏ רוק דרומי
 www.treatyoakrevival.com
 חברים
 סם קאנטי   לאנס ואנלי  ג'רמיה ואנלי  אנדרו קארי   קודי הולוויי   קלי מקיי
 
טריטי אוק רבייבל (באנגלית: Treaty Oak Revival) היא להקת קאנטרי רוק אמריקאית מהעיר אודסה, טקסס. הלהקה פועלת משנת 2018.
היסטוריה

להקת טריטי אוק רבייבל נוסדה בשנת 2018 באודסה, טקסס, כלהקת גרסאות כיסוי. ההרכב המקורי כלל את סם קאנטי (סולן), לאנס ואנלי וג'רמיה ואנלי (גיטרות), אנדרו קארי (בס) וקודי הולוויי (תופים).
בשנת 2021 שחררה הלהקה את אלבום האולפן הראשון שלה, No Vacancy, שזכה להצלחה ופרסום. בשנת 2023 שחררה הלהקה את אלבומה השני, Have a Nice Day, אשר הגיע למקום ה-174 במצעד הבילבורד 200.
בשנת 2024 הצטרפה הלהקה לסיבוב ההופעות Damn Near Normal Tour של האמן קו וטזל.
חברי ההרכב

סם קאנטי – סולן
לאנס ואנלי – גיטרה
ג'רמיה ואנלי – גיטרה
אנדרו קארי – גיטרה בס
קודי הולוויי – תופים
קלי מקיי – חבר נוסף בהרכב
דיסקוגרפיה > אלבומי אולפן

2021: No Vacancy
2023: Have a Nice Day
פרסים ומועמדויות

| פרס | שנה | קטגוריה | עבור | תוצאה |
| --- | --- | --- | --- | --- |
| פרס המוזיקה של בילבורד | 2024 | צמד/להקת קאנטרי מובילים | טריטי אוק רבייבל | מועמדות |
הערות שוליים

↑  Miller, Nathaniel (2024-06-07). "Treaty Oak Revival to play Midland County Horseshoe". Odessa American (באנגלית אמריקאית). נבדק ב-2024-10-23.
↑  "Treaty Oak Revival – Wild West Fest" (באנגלית אמריקאית). נבדק ב-2024-10-23.
↑  Crabtree, Mary Claire (2023-11-24). "Treaty Oak Revival Throws Down With Sophomore Album 'Have A Nice Day'". Whiskey Riff (באנגלית אמריקאית). נבדק ב-2024-10-23.
↑  B, Sam (2023-11-29). "Treaty Oak Revival Show Out with Killer New Album, 'Have A Nice Day'" (בCanadian English). נבדק ב-2024-10-23.
↑  Shaffer, Ben (17 במאי 2024). "Treaty Oak Revival talks Horseshoe show, summer tours". נבדק ב-23 באוקטובר 2024. {{cite web}}:  (עזרה)
מיס ארצות הברית 1977

מיס ארצות הברית 1977 היא תחרות מיס ארצות הברית ה-26 במספר. התחרות נערכה בצ'ארלסטון שבקרוליינה הדרומית והונחתה על ידי בוב ברקר והלן אוקונל. במסגרת החלק האומנותי של הערב הופיע הזמר בובי וינטון.
בתחרות התארחה מיס תבל המכהנת, רינה מור הישראלית וכמו כן גם מיס תבל לשנת 1954 מרים סטיבנסון. בתחרות זכתה מיס טקסס ארצות הברית קימברלי טומס, זוהי הפעם הראשונה שטקסס זוכה בתחרות ולאחר מכן טקסס נהייתה למדינה המצליחה ביותר בתחרות.
תוצאות > מיקום

| תואר | זוכה |
| --- | --- |
מיס ארצות הברית 1977:  טקסס טקסס - קימברלי טומס
סגנית ראשונה:  נבדה נבדה - מרי אוניל קונטינו
סגנית שנייה:  מינסוטה מינסוטה - דבורה קוסטה
סגנית שלישית:  קליפורניה קליפורניה - פמלה גרגלי
סגנית רביעית:  וירג'יניה וירג'יניה - לין הרינג
12 המועמדות הסופיות:  אריזונה אריזונה - טוני אברמוביץ  וושינגטון די. סי. וושינגטון די. סי. - שרון סאת'רלנד  ג'ורג'יה ג'ורג'יה - לינדה קר  מיין מיין - טינה בראון  ניו ג'רזי ניו ג'רזי - חואניטה מקארטי  ניו מקסיקו ניו מקסיקו - טילדה פולר
9 עד 5 (סרט)

| --- | --- |

כרזת הסרט באנגלית
 בימוי:  קולין היגינס 
 הופק בידי:  ברוס גילברט 
 תסריט:  קולין היגינס 
 עריכה:  פמברוק ג'. הרינג 
 שחקנים ראשיים:  ג'יין פונדה לורנס פרסמן הרדינג ג'ונס סטרלינג היידן דייוויד פרייס הנרי ג'ונס ארל בואן פיטר הובס אליזבת וילסון קולין היגינס לילי טומלין פגי פופ דולי פרטון מריאן מרסר דבני קולמן רן וודס 
 מוזיקה:  צ'ארלס פוקס 
 צילום:  ריינלדו וילאלובוס 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20, נטפליקס 
 שיטת הפצה:  וידאו על פי דרישה 
 הקרנת בכורה:  1980 
 משך הקרנה:  110 דק' 
 שפת הסרט:  אנגלית 
 סוגה:  סרט חבר'ה נשי, סרט פשע 
 מקום התרחשות:  לוס אנג'לס 
 הכנסות באתר מוג'ו:   9to5
 דף הסרט ב־IMDb
 
9 עד 5 (באנגלית: ‎9 to 5) הוא סרט קומדיה אמריקאי משנת 1980 בכיכובן של ג'ין פונדה, לילי טומלין, דולי פרטון ודבני קולמן. הסרט עוסק במסע נקמה של שלוש נשים בבוס הסקסיסטי שלהן. הסרט גרף למעלה מ-3.9 מיליון דולר בסוף השבוע הראשון שבו יצא לאקרנים בארצות הברית, הכניס כ-103.9 מיליון דולר, והוא מדורג במקום ה-20 ברשימת סרטי הקומדיות הרווחיים ביותר, נכון ליוני 2011.
דולי פרטון, אשר מגלמת את אחת הנשים בסרט, שרה גם את שיר הנושא המפורסם "9 עד 5". השיר הגיע לראש מצעד בילבורד הוט 100, זכה בשני פרסי גראמי והיה מועמד לפרס אוסקר בקטגוריית השיר הטוב ביותר.
הסרט עובד לתוכנית טלוויזיה ולמחזמר שעלה בברודוויי בשנת 2009.